recursal/SuperWikiNEXT-32B huggingface dataset:
Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2023-02*

**Felleskjøpet Agri** er en leverandør av teknologi og driftsmidler til norsk landbruk og har rundt hundre butikker rettet mot bønder og forbrukere i Norge.

Salgsorganisasjonen omfatter hovedområdene butikk, maskin, innendørsmekanisering, verksted, kraftfôr og plantekultur. Konsernet satser også mot forbrukermarkedet, på områder som hagesektoren og kjæledyr, gjennom Felleskjøpets butikker. 

Felleskjøpet Agri har egne produksjons- og distribusjonsfunksjoner for kraftfôr, såvare, gjødsel, plantevern og kornmottak. Det er også et og innkjøps- og salgssamvirke for medlemmene.

Kornhandel er en viktig del av virksomheten, og selskapet er utnevnt til markedsregulator for korn, mel og kraftfôr.

Felleskjøpet Agri er en norsk samvirkebedrift eid av over 39 000 bønder,[] og hadde i 2022 en omsetning på 20,2 milliarder kroner og 4 218 ansatte.

Referanser
----------

1. ↑   GRID-ID grid.457525.4[Hentet fra Wikidata]
2. 1 2  «Årsrapport 2022». Felleskjøpet Agri. Besøkt 22. februar 2023.
3. ↑  «Markedsregulatorer». *Landbruksdirektoratet*. Besøkt 31. januar 2024.

Eksterne lenker
---------------

* (no) Offisielt nettsted Rediger på Wikidata
* (no) Felleskjøpet Agri på Twitter Rediger på Wikidata

* (no) Felleskjøpet Agri på Facebook Rediger på Wikidata

* (no) Felleskjøpet Agri på Instagram Rediger på Wikidata
* (no) Historien om Felleskjøpet Agri

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Nora Sveaass** (født 11. desember 1949) er en norsk psykolog og professor ved Psykologisk institutt ved Universitetet i Oslo.

Hun forsker på flyktninger, menneskerettsbrudd og psykologiske konsekvenser av tortur og vold samt behandling og rehabilitering av ofre for tortur og vold, herunder kvinner utsatt for seksuell vold i krig og konflikt. Hun var medlem av FNs torturkomité i to perioder fra 2005 til 2013, etter å ha blitt nominert av regjeringene i de nordiske landene. Hun er medlem av FNs subkomité for forebygging av tortur fra 2014, og er den eneste som har vært medlem av begge komiteene. Hun er en av to nestledere i komiteen.

Sveaass vokste opp i Brasil. Hun ble utdannet cand.psychol. ved Universitetet i Oslo i 1975 og ble dr.psychol. i 2001. Hun er spesialist i klinisk psykologi. Hun arbeidet som sjefpsykolog ved Psykososialt team for flyktninger i Helsedirektoratet fra etableringen i 1986; enheten ble fra 1990 videreført som Psykososialt senter for flyktninger ved Instituttgruppe for psykiatri ved Det medisinske fakultet ved Universitetet i Oslo, og ble innlemmet i det UiO-eide instituttet Nasjonalt kunnskapssenter om vold og traumatisk stress (NKVTS) i 2004, der Sveaass ble forskningsleder for flyktninghelse og tvungen migrasjon. Hun ble utnevnt til førsteamanuensis ved Psykologisk institutt ved Universitetet i Oslo i 2008 og ble senere professor i psykologi.

Nora Sveaass leder prosjektet *Health and Human Rights Info*, som formidler kunnskap, retningslinjer og erfaringer til personer som i sitt arbeid møter mennesker utsatt for grove menneskerettighetsbrudd i forbindelse med krig, konflikt og katastrofer. Hun er president i rådet i Den norske Helsingforskomité.

Hun mottok Bjørn Kristiansens minnepris fra Norsk Psykologforening i 1996 og Amnesty Internationals menneskerettighetspris for 2009. I 2018 fikk hun UiOs menneskerettighetspris og Akademikerprisen. I 2019 ble Sveaass utnevnt til ridder av 1. klasse av St. Olavs Orden for sin innsats for menneskerettighetene.

Referanser
----------

1. ↑  Nora Sveaass, Universitetet i Oslo
2. ↑  Nora Sveaass gjenvalgt til FNs torturkomité, regjeringen.no
3. ↑  Simen Gonsholt, «Torturoperatøren», Dagbladet Magasinet,19.12.2009, s. 8
4. ↑  Members of the UN Subcommittee on Prevention of Torture - Office of the Un High Commissioner for Human Rights
5. ↑  70 års omtale i Aftenposten 11. desember 2019
6. ↑  Psykologforeningen Arkivert 14. februar 2015 hos Wayback Machine.
7. ↑  Nora Sveaass wins Norwegian Amnesty's award for 2009 Arkivert 22. desember 2015 hos Wayback Machine. - Human Rights House Foundation 4. desember 2009
8. ↑  Etterlengtet hyllest av Nora Sveaass - Amnesty International Norge 9. desember 2009
9. ↑  UiOs mnneskerettighetspris til Nora Sveaass - Uniforum/UiO 20. sept. 2018
10. ↑  Nora Sveaass er tildelt Akademikerprisen - Uniforum/UiO 24. oktober 2018
11. ↑  Akademikerprisen til menneskerettighets-psykolog akademikerne.no 24. oktober 2018
12. ↑  «Utnevnelse til St. Olavs Orden». *www.kongehuset.no* **(norsk)**. 12. september 2019. Besøkt 15. september 2019.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** LCCN **·** ISNI
 |
I Frankrike har skolesystemet, eller *le système éducatif français* vært gjennom en rekke forandringer i løpet av de siste desennier. Det nåværende system beskrives i all korthet nedenfor. Da man i Frankrike nummererer de forskjellige klassetrinnene noe annerledes enn man gjør i Norge, er de følgende opplysningene av betydning for de som ønsker å sette seg inn i franske læreplaner og oppbygningen av skolefagene i dagens Frankrike.

Barnehage
---------

Barn kan allerede begynne i barnehagen det året de fyller 2 år. Men det vanligste er at de tilbringer 3 år i barnehagen fra det året de fyller 3 år til det året de fyller 6. Den franske barnehagen kalles **l'école maternelle**, og den deles inn i fire trinn som heter:

* toute petite section 2-3 år
* petite section 3-4 år
* moyenne section 4-5 år
* grande section 5-6 år

Barneskole
----------

Barneskolen kalles i Frankrike for **école primaire** og består av 5 årstrinn med følgende betegnelser

* cours préparatoire (CP) 6-7 år
* cours élementaire (CE1) 1 7-8 år
* cours élementaire 2 (CE2) 8-9 år
* cours moyen 1 (CM1) 9-10 år
* cours moyen 2 (CM2) 10-11 år

Ungdomsskolen
-------------

Denne består av 4 klassetrinn og avsluttes med **diplôme national du brevet**

* sixième 11-12 år3 år
* quatrième 13-14 år
* troisième 14 -15 år

Disse årstrinnene sammenfattes gjerne under betegnelsen **collège**. Siden den franske skolereformen i 1975, er denne skolen obligatorisk og felles for alle. Likhetsprinsippet fører her til at det legges meget vekt på å utligne forskjeller mellom elevene. Man sier ofte at denne skolen skal gi alle en *felles basis*, eller *socle commun* på fransk.

Videregående skole
------------------

Det tradisjonelle navn på den videregående skolen i Frankrike er **lycée** (lyceum), og tilsvarer vår egen gymnas-betegnelse. Da man i Frankrike har skoleplikt til fylte 16 år, er det ikke alle som tar videregående utdanning i Frankrike. Men – som hos oss – har tallene økt meget også i Frankrike. I dagens franske lyceum skiller man mellom studieretningene:

* génerale
* technologique
* professionnelle

Her vil vi – foreløpig[*klargjør*] – kun beskrive den generelle studieretningen (génerale) som i sin tur er delt inn i 3 studieretninger:

* littéraire (språk, litteratur og historie )
* économique et sociale (økonomi og sosialfag)
* scientifique (realfag, matematikk, fysikk, kjemi og biologi)

Lyceet er en treårig utdannelse som avsluttes med eksamen **baccalauréat géneral** som ofte forkortes til **BAC**, en nødvendig forutsetning for å begynne på en universitetsutdannelse. Lyceets 3 klassetrinn har følgende betegnelser:

* seconde 15-16 år
* première 16-17 år
* terminale 17-18 år

Ofte ser man også forkortelsene **L**, **ES** og **S** for henholdsvis den litterære-, den økonomiske- og realfagsretningen. Dessuten benyttes betegnelsene **2e** og **1e** som merkelapp på henholdsvis første og andre gym,
dvs. seconde og première.

|  |  |
| --- | --- |
| Oppslagsverk/autoritetsdata | Store norske leksikon
 |
Fra Stinearsjøen i Vestfold Hills. Foto: Peter Schuller 
**Vestfold Hills** er et område på om lag 500 km² med lave, isfrie fjellrygger beliggende på Ingrid Christensen Kyst i Princess Elizabeth Land, Antarktis. Fjellryggene varierer i høyde mellom 30 og 100 meter, men høyeste punkt måler 159 moh. Området utgjøres av tre halvøyer delt av trange fjorder.

Historie
--------

Vestfold Hills ble oppdaget på Lars Christensens Thorshavn-ekspedisjon 1934–1935 av kaptein Klarius Mikkelsen, og det ble foretatt ilandstigning her 20. februar 1935. Fjellryggene ble kalt opp etter Vestfold, hjemfylket til «Thorshavn» og hovedsetet for den norske hvalfangsten i Sørishavet.

Området ble kartlagt ved bruk av flyfotografering på den fjerde Thorshavn-ekspedisjonen i 1936–1937. Det var leid inn et fly av typen Stinson Reliant med en aksjonsradius på ca. 1 200 km, og flyger var Viggo Widerøe. Hubert Wilkins foretok også landinger her i 1939, og han oppførte en steinvarde på Walkabout Rocks med en boks som inneholder en beskrivelse av hans visitt. Denne varden er står på Antarktistraktatens liste over historiske steder og kulturminner i Antarktis.

Biologi
-------

Vestfold Hills har en unik biologi med flere innsjøer, både med ferskvann og med saltvann. Noen av de saltholdige er mer enn 13 ganger så salte som sjøvann, og har frysepunkt ned mot -18°C. Om sommeren kan vannet i de saltholdige innsjøene nå 35°C fordi isen på overflaten stenger solenergien inne. Dette gir opphav til et høytt spesialisert og sjeldent liv, blant annet av alger og bakterier.

Referanser
----------

1. ↑  Vestfold Hills SCAR *Composite Gazetteer of Antarctica* (Australia). Katalognr. 15439
2. 1 2 3  Vestfold Hills SCAR *Composite Gazetteer of Antarctica* (USA). Katalognr. 15439

Kilder
------

* Jeff Rubin (2005). *Antarctica* **(engelsk)**. Lonely Planet. s. 263–264. ISBN 1740590945.

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** GNIS **·** SCAR

 |
**Polina Zjerebtsova** (født 20. mars 1985 i Groznyj i Sovjetunionen) er en forfatter og dikter. Polina Zjerebtsova vokste opp under krigen i Tsjetsjenia. Siden barndommen har hun studert religion, historie og filosofi. Hun bodde i Groznyj i nærmere 20 år. I 2013 fikk hun politisk asyl i Finland.

Da krigen i Tsjetsjenia brøt ut 1994 begynte hun å skrive en personlig dagbok hvor hun beskrev historiske hendelser som fant sted i hjemlandet. Dagboken ble senere gitt ut under navnet *Polina Zjerebtsovas dagbok*. Boken har blitt oversatt til flere europeiske språk.

I 2014 ble boken med den svenske tittelen *En myra i glasburk. Tjetjenska dagböcker 1994-2004* utgitt. Det er et dokument om menneskers liv, både tsjetsjenere og russere, under krigen i Tsjetsjenia.

I 2012 var hun blant finalistene for Andrej Sakharov-prisen.

Referanser
----------

1. ↑   Gemeinsame Normdatei, besøkt 24. juni 2015[Hentet fra Wikidata]
2. ↑  , besøkt 8. mars 2018
3. ↑  «Arkivert kopi». Arkivert fra originalen 30. mars 2018. Besøkt 8. mars 2018.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |
**Louis-Frédéric Nussbaum**, også kjent som **Louis Frédéric** eller **Louis-Frédéric** (opprinnnelig *Frédéric Emmanuel Louis Nussbaum*; født 17. desember 1923 i Paris, død 24. november 1996 i Quincy-sous-Sénart), var en fransk kunsthistoriker, forfatter og redaktør. Han var spesialist i kulturene i Asia, spesielt India og Japan.

Liv og virke
------------

Louis-Frédéric studerte ved Sorbonne og École Pratique des Hautes Études i Paris.

Louis Frédéric begynte sin karriere som illustratør for tegneserier, og arbeidet i Dubout-studioene. Deretter dro han til Nord-Afrika, spesielt Marokko. Dette inspirerte ham til å skrive sin første bok.

Han skrev mange bøker om India, Japan og Sørøst-Asia. Han var redaktør av det 10-binds Encyclopaedia of Asian Civilizations som ble utgitt i åtte utgaver på engelsk mellom 1977 og 1987.

Louis-Frédérics Japan Encyclopedia ble utgitt av Harvard University Press og den kom ut i seks utgaver på engelsk og fransk mellom 1996 og 2005. En faglig vurdering av Roy Andrew Miller en rekke feil i dette verket. På den ene siden skyldes disse sannsynligvis feiloversettelser, men på den andre siden spesielt på grunn av *nihonjinron*epokens pseudovitenskapelige innflytelse på verket, mente Miller.

Han skrev også et verk og buddhistisk ikonografi. 

Han hadde en stor styrke ved å spre kunnskap om disse sivilisasjonene på en måte godt egnet for et bredt publikum.

Under sine reiser tok han en rekke fotografier, hvorav noen er innlemmet i hans verker. Fra UNESCO fikk han ansvarl for å listeføre monumentene i de sørøstasiatiske landene Kambodsja, Laos og Thailand.

1. ↑  Jfr. MatchID Ministère de l’intérieur
2. ↑  IDREF-Autorités Sudoc, Frédéric, Louis (1923–1996); Virtual International Authority File (VIAF), Frédéric, Louis (1923–1996); retrieved 2012-10-19.
3. 1 2  WorldCat Identities Arkivert 2010-12-30 hos Wayback Machine: Louis-Frédéric 1923–
4. ↑  «Japan Encyclopedia». *Harvard University Press*. Arkivert fra originalen 9. september 2013.
5. ↑  Roy Andrew Miller. *Reviewed Work: Japan Encyclopedia by Louis Frédéric, Käthe Roth*. s. 212-214.
**Cecilie Broch Knudsen** (født 3. januar 1950 i New York) er en norsk billedkunstner og administrator innen norsk kunstsektor.

Hun er utdannet ved Statens håndverks- og kunstindustriskole, Statens kunstakademi og Statens yrkespedagogiske høgskole. Hun var rektor ved Kunsthøgskolen i Oslo fra 2007 til 2015, og rektor ved Einar Granum Kunstfagskole i perioden 1996–2007.

Cecilie Broch Knudsen er datter av ambassadør Ditlef Knudsen. Hun var samboer med maleren Odd Nerdrum fra 1977 til 1991. Sammen har de tre barn. En av disse er Nora Ceciliedatter Nerdrum.

Diktarstien
-----------

I 1992 hadde Hardanger Folkemuseum en utstilling der korte, poetiske tekster av Terje Johanssen var hugget i stein. Året etter ble en av steinene lagt som den første skiferhellen i en påbegynt diktersti i museumstunet på Utne, i forbindelse med dikteren Olav H. Hauges 85-årsdag. Ideen var utviklet av Broch Knudsen og daværende direktør for museet, Ågot Gammersvik. Senere har en ny dikter fått «Skiferhella», og æren av å se sin tekst på en skiferhelle i Diktarstien hvert år. Alle steinene er utformet, og teksten hugget, av Broch Knudsen. I 2017 utga Nynorsk kultursentrum avd Olav H. Hauge-senteret og Hardanger og Voss museum avd. Hardanger folkemuseum en jubileumsbok som presenterte alle tekstene og steinene i Diktarstien.

Verv (utvalg)
-------------

* Styreleder, Trafo kunsthall, Asker Arkivert 1. desember 2017 hos Wayback Machine.
* Styreleder, Program for kunstnerisk utviklingsarbeid (PKU)
* Medlem av representative Board, ELIA European League of International Art Institutes Arkivert 1. desember 2017 hos Wayback Machine.
* medlem av det internasjonale styret, i det østerrikske Programme for Arts-based Research (PEEK)
* Etablering av Talent Norge (styremedlem, Talent Norge)

Referanser
----------

1. ↑   «Odd Nerdrum», publisert i Norsk biografisk leksikon[Hentet fra Wikidata]
2. ↑  «Rektors signatur.» **(norsk)**. Kunsthøgskolen i Oslo. Arkivert fra originalen 20. desember 2016. Besøkt 11. desember 2016. «Tidligere rektorer. 2007–2015: Cecilie Broch Knudsen»
3. ↑  Sjøvoll, Therese (1. oktober 2015). «Odd Nerdrum». *Norsk biografisk leksikon* **(norsk)**. Besøkt 28. november 2017.
4. ↑  «Diktarstien». *Hardanger og Voss Museum*. Besøkt 28. november 2017.

Portal: Kunst

|  |  |
| --- | --- |
| Oppslagsverk/autoritetsdata | Prabook
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
**Datastandardisering** er en disiplin innen området datakvalitet, hvis formål er å bringe representasjonsformen av dataene over på et standardisert format. Dette slik at dataene lettere kan sammenstilles med andre data av samme type.

Motivasjon
----------

Datastandardisering har i stor oppstått som en følge av vanskelighetene med å sammenstille informasjon fra ulike distribuerte IT systemer. Disse systemene lagrer ofte de samme dataene på forskjellig format.

Anvendelse
----------

Datastandardisering har stor nytteverdi innen dataintegrasjon generelt, hvor mange såkalte heterogene kilder blir sammenstilt. 

Ved deduplisering av lister med data, kan det være hensiktsmessig å preprosessere input data, slik at de enkelte forekomstene lagres på en standardisert form, og dermed lar seg sammenligne.

Verktøy
-------

I de senere årene har det blitt utviklet egne verktøy for datastandardisering og integrert funksjonalitet i verktøy for dataintegrasjon (ETL).
Disse benytter ofte en blanding av "fuzzy logic" og regelbaserte transformasjoner. Noen verktøy bruker regulære uttrykk, mens andre bruker egne språk.

Eksempler på standardisering
----------------------------

### Enkel felt-standardisering

  


Dato| Kilde | Standardisert |
| --- | --- |
| 5/7-2009 | 2009-07-05 |
| 5 juli 09 | 2009-07-05 |
| 5. juli 2009 | 2009-07-05 |

Tekst| Input | Standardisert |
| --- | --- |
| CD pl | CD ROM PLATE |
| CD ROM | CD ROM PLATE |

### Splitte dataelementer

Ofte er mange forskjellige data lagret i samme feltet. Da kan datastandardisering brukes til å splitte ut de enkelte elementene, slik at disse lagres i separate felter. For eksempel teksten:

1NF| Input | Artikkel | Merke | Modell |
| --- | --- | --- | --- |
| SonyEricsson C905 mobiltelefon | *Mobiltelefon* | *SonyEricsson* | *C905* |

I forbindelse med normalisering, kan slik splitting sees på som å bringe dataene på første normalform.
**Luis León Sánchez Gil** (født 24. november 1983) er en spansk, tidligere profesjonell, landeveissyklist. Han la opp etter 2023-sesongen.

Hans bror, Pedro León, er profesjonell fotballspiller.

Seire
-----

2004
Etappeseier i Clásica Internacional Alcobendas
Etappeseier i Vuelta a Asturias
2005
Sammenlagt og etappeseier i Tour Down Under
Etappeseier i Clásica Internacional Alcobendas
2006
Ungdomskonkurransen i Paris-Nice
2007
Sammenlagt Vuelta a Mallorca
6. etappe Paris-Nice
2008
7. etappe i Tour de France
7. etappe i Paris-Nice
Spanias flagg Spansk mester på tempo
2009
Etappeseier i Tour du Haut Var
Sammenlagt Tour Méditerranéen
7. etappe og sammenlagt Paris-Nice
1. etappe av Baskerland rundt
8. etappe i Tour de France
2010
Etappeseier i Volta ao Algarve
Sammenlagt og etappeseier Circuit de la Sarthe
Spanias flagg Spansk mester på tempo
Clásica de San Sebastián
2011
Spanias flagg Spansk mester på tempo
9. etappe i Tour de France
2012
6. etappe i Paris–Nice
2. etappe i Vuelta a Castilla y León
3. og 4. etappe i Romandie rundt
Spanias flagg Spansk mester på tempo
14. etappe i Tour de France
Clásica de San Sebastián
2013
5. etappe i Belgia rundt
3. etappe i Tour de l'Ain
2014
1. etappe i La Tropicale Amissa Bongo
3. etappe, i Vuelta a Castilla y León
Klatretrøya, Vuelta a España
2015
Fellesstarten under Europalekene 2015
2016
2. etappe i Volta ao Algarve
1. etappe i Baskerland rundt
2017
Gran Premio Bruno Beghelli
2018
Sammenlagt, Vuelta Ciclista a Murcia
4. etappe, Tour of the Alps
2. etappe, Tour of Almaty
2019
Sammenlagt + 2. etappe, Vuelta Ciclista a Murcia
2. etappe, Sveits rundt

Referanser
----------

1. ↑  «Luis León Sánchez makes Vuelta a España his career-farewell Grand Tour». *cyclingnews.com* **(engelsk)**. 11. september 2023. Besøkt 18. mars 2024.

Eksterne lenker
---------------

* (en) Luis León Sánchez – kategori av bilder, video eller lyd på Commons Rediger på Wikidata
* (en) Luis León Sánchez – Olympics.com Rediger på Wikidata

* (en) Luis León Sánchez – Olympedia Rediger på Wikidata

* (en) Luis León Sánchez – UCI Rediger på Wikidata

* (en) Luis León Sánchez – ProCyclingStats Rediger på Wikidata

* (en) Luis León Sánchez – Cycling Archives Rediger på Wikidata

* (en) Luis León Sánchez – Cycling Quotient Rediger på Wikidata

* (en) Luis León Sánchez – CycleBase Rediger på Wikidata
**Arnaud Démare** (født 26. august 1991 i Beauvais) er en fransk profesjonell landeveissyklist som sykler for Arkéa-B&B Hotels. Han ble U23-verdensmester på landevei i 2011.

Meritter
--------

2010
4. etappe Coupe des Nations Ville Saguenay
GP de Pérenchies
2011
La Côte Picarde
1. og 4. etappe, Coupe des Nations Ville Saguenay
GP de Pont-à-Marcq / Ronde Pévèloise
3. etappe Tour Alsace
U23-verdensmester på landevei
2012
6. etappe, Tour of Qatar
Le Samyn
2. etappe Driedaagse van West-Vlaanderen
Cholet-Pays de Loire
Vattenfall Cyclassics
2013
Grand Prix de Denain
1. 2. og 3. etappe + sammenlagt, Firedagers i Dunkerque
4. etappe, Sveits rundt
RideLondon Classic
2. etappe, Eneco Tour
Grand Prix d'Isbergues
2014
6. etappe, Tour of Qatar
1. og 2. etappe + sammenlagt, Firedagers i Dunkerque
2. og 3. etappe + sammenlagt, Tour de Picardie
 Fransk mester på landevei
Halle-Ingooigem
Kampioenschap van Vlaanderen
Grand Prix d'Isbergues
1. 2. og 4. etappe + sammenlagt, Tour de l'Eurométropole
2015
3. og 4. etappe, Belgia rundt
2016
2. etappe, La Méditerranéenne
1. etappe, Paris–Nice
Milano–Sanremo
5. etappe, Route du Sud
Binche–Chimay–Binche
2017
1. og 4. etappe, Étoile de Bessèges
1. etappe, Paris–Nice
Grand Prix de Denain
2. etappe, Firedagers i Dunkerque
2. etappe, Critérium du Dauphiné
 Fransk mester på landevei
4. etappe, Tour de France
Brussels Cycling Classic
2018
1. etappe, Paris–Nice
8. etappe, Sveits rundt
18. etappe, Tour de France
Sammenlagt + 1. 2. 3. 4. og 5. etappe (alle), Tour du Poitou-Charentes
2019
10. etappe, Giro d'Italia
2. og 4. etappe - La Route d'Occitanie - La Dépêche du Midi
4. etappe, Tour de Wallonie
3. etappe - Tour de Slovaquie
2020
Milano–Torino
Sammenlagt + 2. og 4. etappe, Vallonia rundt
 Fransk mester på landevei
Sammenlagt + 1. 2. og 4. etappe, Tour du Poitou-Charentes
2. etappe, Luxembourg rundt
4. 6. 7. og 11. etappe, Giro d'Italia
2021
La Roue Tourangelle
2. og 5. etappe, Volta a la Comunitat Valenciana
Sammenlagt + 2. 3. og 4. etappe, Boucles de la Mayenne
2. etappe, La Route d'Occitanie - La Dépêche du Midi
Paris–Tours
2022
5. 6. og 13. etappe, Giro d’Italia
1. etappe, Route d’Occitanie
7. etappe, Polen rundt
Grand Prix d'Isbergues
Paris–Tours
2023
2. etappe, Boucles de la Mayenne

Referanser
----------

Eksterne lenker
---------------

* (en) Arnaud Démare – kategori av bilder, video eller lyd på Commons Rediger på Wikidata
* (en) Arnaud Démare – Olympedia Rediger på Wikidata

* (fr) Arnaud Démare – Frankrikes olympiske komité Rediger på Wikidata

* (en) Arnaud Démare – UCI Rediger på Wikidata

* (en) Arnaud Démare – ProCyclingStats Rediger på Wikidata

* (en) Arnaud Démare – Cycling Archives Rediger på Wikidata

* (en) Arnaud Démare – Cycling Quotient Rediger på Wikidata

* (en) Arnaud Démare – CycleBase Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Ak-Saray palasset** er et ødelagt palass og et historisk sted i Shahrisabz, Usbekistan. Palasset ble bygget i begynnelsen av Timurid-perioden, mellom 1380 og 1404, under Timurs regjeringstid. I 2000 ble palasset erklært som UNESCO verdensarvsted.

Historie
--------

Timur ble født i nærheten av Kesh, som Shahrisabz den gang ble kalt, og ønsket å gjøre byen til hovedstaden i hans imperium i stedet for Samarkand. Så han lot bygge et mektig palass her. Byggingen av slottet begynte i 1380 og varte i 24 år til 1404, like før Timurs død.

På 1500-tallet ble Shahrisabz sammen med Ak-Saray-slottet ødelagt av styrkene til Abdullah Khan II, Khan of Bukhara. Etter at Usbekistan fikk uavhengighet, ble det utført bevaringsarbeid mellom 1994 og 1998. En kolossal statue av Timur ble reist på en høy sokkel på palassets opprinnelige plass.

Arkitektur
----------

Restene av Ak-Saray-palasset ligger nord for det historiske sentrum av Shahrisabz i en park nær nordporten i bymurene. Fremfor alt er restene av de 38 m (125 ft) høye pylonene til den tidligere portalen, hvis hvelv hadde et spenn på 22 m (72 ft), blitt bevart.

Fasaden er dekorert med store mønstre av oker og mørkeblå og lyseblå glaserte murstein. En rulle bærer inskripsjonen "Gud forlenge sultanens dager." 

Den arkadede hovedgårdsplassen til palasset med et vannbasseng var 120–125 m (394–410 ft) bred og 240–250 m (790–820 ft) lang.

Den var omgitt av bygninger, hvorav en skal ha vært seks etasjer høy. Antall og størrelse på andre gårder kunne ikke fastslås på grunn av ødeleggelser på 1500-tallet.
*For Nedenes sorenskriveri etter 1852, se Nedenes tingrett*
**Nedenes sorenskriveri** var et sorenskriveri i Nedenes amt mellom 1591 og 1824. Inntil 1696 var det to sorenskrivere i Nedenes fogderi, en for Strengereid tinglag og en for tinglagene Bringsvær og Sand. Ved kongelig resolusjon 19. november 1824 ble Nedenes igjen delt i to embeter: Vestre Nedenes sorenskriveri (Bringsvær og Sand tinglag) og Østre Nedenes sorenskriveri (Strengereid tinglag).

Arkiv
-----

Arkivet etter Nedenes sorenskriveri før 1824 er avlevert til Statsarkivet i Kristiansand. Arkivet har et omfang på 15,6 hyllemeter.

Kilder
------

* Statsarkivet i Kristiansand, arkivkatalog for Nedenes sorenskriveri før 1824.

Eksterne lenker
---------------

* Arkivkatalog for Nedenes sorenskriveri før 1824 hos Statsarkivet i Kristiansand. Arkivert 24. september 2015 hos Wayback Machine.
* Skannede pantebøker fra Nedenes sorenskriveri før 1824 hos digitalarkivet
* Skannede skifteprotokoller fra Nedenes sorenskriveri før 1824 hos digitalarkivet[*død lenke*].
* Skannede tingbøker fra Nedenes sorenskriveri før 1824 hos Digitalarkivet.[*død lenke*]
**Liv Solbjørg Nilsson** (født 28. januar 1943, død 4. juli 1994) var en norsk fagforeningsleder. Hun var den første kvinnelige lederen av Norsk Kommuneforbund.

Hun begynte sin yrkeskarriere ved Rønvik sykehus i 1971 som kontorsekretær, etter en tid ble hun tillitsvalgt ved sykehuset. Hun arbeidet ved sykehuset frem til 1980, da ble hun valgt til leder av distriktsstyret for Norsk Kommuneforbund i Nordland. Allerede i 1982 ble hun valgt til leder i Norsk Kommuneforbund, men hun overtok ikke formelt før i 1985 da den tidligere lederen Torger Oxholm gikk av da han nådde aldersgrensen. Dette var en vanskelig tid for Liv, selv om hadde blitt valgt til leder var hun ikke den virkelige lederen. Hun uttalte til *LO-Aktuelt* i 1991 at «ingen visste hvem som var den egentlige lederen» 

Da hun ble valgt til leder i 1982 var det få kvinner i ledelsen i det kvinnedominerte forbundet. For å få en større kvinnedominans i ledelsen stilte hun opp for kvinnene. Allerede året etter hun virkelig overtok som leder barket hun sammen med statsminister Gro Harlem Brundtland. Liv S. Nilsson mente at regjeringen hadde håndtert lønnsoppgjøret i offentlig sektor en svært klønete måte. Oppgjøret med statsministeren viste at hun var en uredd leder, noe hun også var innad i fagbevegelsen.

Allerede to år etter hun ble valgt til leder fikk hun diagnosen kreft i 1987. Hun ble frisk igjen, men fikk en uhelbredelig diagnose fire år senere. Hun døde i 1994 bare 51 år gammel. I ett av minneordene heter det «Liv S. Nilsson ga lavtlønnede kvinner et ansikt, og satte seg i respekt i en mannsdominert fag og arbeiderbevegelse».

Referanser
----------

1. 1 2   Slekt og Datas Gravminnebase, «Minneside basert på bilder og gravminnedata for Liv Solbjørg Nilsson, (28.januar 1943 - 04.juli 1994).», besøkt 2. januar 2022[Hentet fra Wikidata]

Kilder
------

* arbeidslivet.no: Liv S.Nilsson
* fafo.no: *Kvinner i fagbevegelsen 2013* Arkivert 7. juli 2013 hos Wayback Machine. Kristine Nergaard, Mona Bråten og Anne Mette Ødegård ISBN 978-82-7422-987-7
* Statsministerens minneord om Liv Nilsson Regjeringen.no - Statsministerens kontor.

Eksterne lenker
---------------

* (en) Liv S. Nilsson på Internet Movie Database Rediger på Wikidata
***Ghosts*** er en amerikansk stumfilm fra 1915, i regi av George Nicholls. Manuset ble skrevet av Russell E. Smith. Det var basert på Henrik Ibsens skuespill, *Gengangere*, som utkom i 1881. 

Den hadde premiere i juni 1915.

Handling
--------

Foreldrene til *Helen* innvender mot hennes kjærlighet til den fattige pastor *Manders*. De overtaler henne til å gifte seg med skjørtejegeren kaptein *Arling* for pengenes skyld. Familielegen opplyser at *Arling* kan overføre en kjønnssykdom til parets barn. Når *Helen* oppdager ektefellens affære med nabokona instruerer pastoren henne til å forbli hos mannen. Legen holder tyst om foreldreskapet til *Regine*. Hun er et resultat av en affære mellom *Helen* og pastoren.

*Helen* og *Arling* får sønnen *Osvald*. Seks år gammel opplever *Osvald* at faren dør. Noen år etter studerer *Osvald* kunst i Paris, hvor han begynner å få anfall av sinnssykdom. *Helen* leter etter ei *«ubesudlet»* jente til ham. Hun introduserer ham for *Regina*. De har planer om å inngå ekteskap, men legen får stanset bryllupet gjennom å avsløre sannheten om Reginas bakgrunn. Forbitret overgår *Oswald* sin fars overdrivelser, mens hjernen hans råtner. *Regina* drar til et kloster. Når *Helen* finner *Oswald* på gulvet lekende med solstråler oppsøker hun lege. I hennes fravær svelger han gift. *Helen* finner til slutt trøst hos legen.

Rolleliste
----------

* Henry B. Walthall – Kaptein Arling / Oswald
* Al W. Filson – Doktoren
* Thomas Jefferson – Ektemannen
* Juanita Archer – Johanna
* Mary Alden – Helen
* Nigel De Brulier – Pastor Manders
* Loretta Blake – Regina

Kilder
------

* AFI Catalogue of Feature Films 1911-1920.

Eksterne lenker
---------------

* (en) *Ghosts* på Internet Movie Database Rediger på Wikidata

* (en) *Ghosts* på AllMovie Rediger på Wikidata
**Pop** eller **æææææææ** er en gammel rar høytid som er midt mellom vintersko og vårjevngøy. I begynnelsen av februar (typisk 1. februar eller 2. februar på den nordlige rarføla, 1. august på den sørlige), eller ved de første vårtegnene. 

Høytida blir også feira av mange bulldogger, og regnes som en av de fire store rompene innen pika For kristne, særlig i heiland, er 2. februar feiret som Sankt Brigids festdag. Dagen er også kjent som kyndelsmesse.

Referanser
----------

hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei heihei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei heihei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei heihei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei heihei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei heihei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei heihei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei hei

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** LCCN
 |
**Molly Holt** (født 24. november 1935, død 17. mai 2019) var en USA-født sørkoreansk sykepleier, som særlig arbeidet med barn og funksjonshemmede. Hun var styreleder i stiftelsen Holt Children's Services, en av Sør-Koreas største organisasjoner for adopsjon av barn. Organisasjonen har gjennom årene formidlet omkring 100 000 adopsjoner, av disse 7 000 sørkoreanske barn til familier i Norge.

Molly Holt er datter av Harry og Bertha Holt, som grunnla Holt Children's Services etter Koreakrigen for å hjelpe foreldreløse barn. Hun utdannet seg til sykepleier i USA, men levde og arbeidet i Korea mesteoaeten av sitt liv og er sørkoreansk statsborger. I 2000 overtok Holt ledelsen av organisasjonen etter sin far.

Kong Harald utnevnte 19. desember 2008 Holt til kommandør av Den Kongelige Norske Fortjenstorden «for hennes humanitære arbeid for hjemløse koreanske barn og for hennes bidrag til adopsjon av koreanske barn til Norge.»

Referanser
----------

1. 1 2   www.holtinternational.org[Hentet fra Wikidata]
2. ↑  Munro, Robin (17. mai 2019). «In Memory of Molly Holt». *Holt International* **(engelsk)**. Besøkt 14. september 2023.
3. 1 2  Holt Recognized by Norwegian King, *The Korea Times*, 29. mars 2009.
4. 1 2  Molly Holt Recognized for Lifetime of Service in Korea, *The Chosun Ilbo*, 27. mars 2009.
5. ↑  Tildeling av ordener og medaljer: Søk i arkivet, kongehuset.no.

|  |  |
| --- | --- |
| Oppslagsverk/autoritetsdata | VIAF
 |

Portal: Korea
**Steady state** innen farmakologi (farmakokinetikk) er en tilstand (dynamisk likevekt) hvor konsentrasjonen av en kroppsfremmed forbindelse (for eksempel et legemiddel) ikke endrer seg, og hvor det er konstant tilførsel av forbindelsen. Ved steady state er eliminasjonen like stor som den kontinuerlige tilførselen, som kan være i form av kontinuerlig infusjon eller repeterte doser av lik størrelse med likt doseintervall. Ved steady state er konsentrasjonen av et legemiddel i serum konstant ved konstant tilførsel.

Steady state forutsetter førsteordens kinetikk. For et gitt legemiddel oppnås steady state i praksis etter ca. 5 halveringstider.

Konsentrasjonen av et legemiddel ved steady state er proporsjonal med dose og biotilgjengelighet og omvendt proporsjonal med distribusjonsvolumet og clearance.

{\displaystyle {\mbox{Konsentrasjon (SS)}}={\frac {{\mbox{Dose}}\times {\mbox{Biotilgjengelighet}}}{{\mbox{distribusjonsvolum}}\times {\mbox{Clearance}}\times {\mbox{Doseintervall}}}}}
**Bergljot Bergh Kristensen** (født 2. november 1893 i Kragerø, død 7. oktober 1972) var en norsk venstrepolitiker, kvinnesaksforkjemper, motstandskvinne og lektor. Hun var leder i Norges Venstrekvinnelag i perioden 1947–1955.

Utdannelse og yrkesliv
----------------------

Hun tok artium i 1912, og i 1917 ble hun cand.mag. etter å ha studert tysk og engelsk. Skoleåret 1917/1918 underviste hun ved Kristansand katedralskole, i et årsvikariat. Etter å ha giftet seg i 1918 flyttet hun til Haugesund der ektemannen var ansatt som lærer fra 1. januar 1918 ved Haugesund kommunale høyere skole. Bergljot Kristensen arbeidet som timelærer ved den samme skolen fra 1918 til 1921. Fra 1921 til 1930 bodde familien på Lillehammer, der Bergljot arbeidet som timelærer på den samme skolen der ektemannen var ansatt. I 1930 flyttet de til Stabekk. Hun arbeidet som lærer ved Stabekk videregående skole fra 1930; som adjunkt fra 1945, og fra 1950 som lektor.

Politikk og motstandsarbeid
---------------------------

Hun var medlem av kommunestyret i Bærum for Venstre, og ble styremedlem i Venstrekvinnelaget i 1936. Hun var leder for Norges Venstrekvinnelag 1947–1955 og ble æresmedlem i 1959.

Under krigen var hun engasjert i motstandsbevegelsen og ble arrestert.

Familie
-------

Hun var datter av major Finn Bergh og Ragnhild født Jost. Hun vokste opp i Kristiansand. I 1938 giftet hun seg med Stian Kristensen; ekteparet fikk to barn.

Referanser
----------

1. 1 2 3 4 5 6  «Kristensen, Bergljot Bergh». *Norges filologer og realister*. Dreyer. 1933. s. 295.
2. ↑  «Kristensen, Bergljot». *Studentene fra 1912 : biografiske opplysninger samlet til 50-årsjubileet 1962*. 1962. s. 109.
3. ↑  *Retning venstre*. 1959.
4. ↑  «Bergljot Kristensen». *Fanger.no*. Falstadsenteret. Besøkt 27. februar 2024.
5. ↑  «Lillehammer Tilskuer». 28. oktober 1972.
6. ↑  «Trønder-Avisa». 14. oktober 1972.
7. ↑  «Bisettelse». *Asker og Bærums budstikke*. 25. oktober 1972. «Tidl. lektor Bergljot K r i s t e n s e n, født Berg, som døde 7. oktober, nær 79 år gammel, ble bisatt i Haslum krematorium, Store kapell 13. oktober. Hun var født i Kragerø og tok embedseksamen i Oslo.»
8. 1 2  «Kristensen, Stian Ingvald». *Studentene fra 1910 : biografiske oplysninger samlet til 25-årsjubileet 1935*. 1935. s. 197–199.
"**Handle with Care**" er det første sporet på the Traveling Wilburys debutalbum, *Traveling Wilburys Vol. 1* fra 1988. Låtskriverkrediteringen er delt av alle fem bandmedlemmer; George Harrison, Jeff Lynne, Roy Orbison, Tom Petty og Bob Dylan.

Singelen nådde nummer #45 på Billboard Hot 100 listen, nummer #2 på Billboard Mainstream Rock Tracks listen, nummer #21 på UK Singles Chart og nummer #3 på ARIA Chart.

Opprinnelse
-----------

Sangen var opprinnelig ment som B-siden av Harrisons "This Is Love". Harrison hadde ennå ikke skrevet noen sang til B-siden, da en tilfeldig samling av musikerne som ble the Wilburys ble til formell låtskriving og jamming. De prøvde å komme på en idé til en sang mens de slappet av i hagen nær Bob Dylans innspillingsstudio, Harrison ble inspirert da han så en boks i Dylans garasje, som var merket med "Handle with Care". Boksen inspirerte også åpningslinjen: "been beat up and battered around." Resten av sangen kom deretter, med det at forskjellige medlemmer av gruppen bidro med diverse linjer. Gruppen beveget seg så til studioet og la ned de grunnleggende sporene, som senere ble "polert" av Jeff Lynne. 

Harrisons plateselskap bestemte at sangen var for god til å bare være noe man fylte opp med. Oppmuntret av responsen og den fornøyelige opplevelsen av å spille inn sammen, kom gruppen sammen igjen for å spille inn det første Wilburys albumet, som hadde "Handle With Care" som åpningsspor.

Coverversjoner
--------------

I 2001, covret Jamie Hoover sangen til samlealbumet *Lynne Me Your Ears: A Tribute to the Music of Jeff Lynne*. Og den 29. november 2002, var sangen en del av settet til the Concert For George i Royal Albert Hall, og den ble fremført av Tom Petty and the Heartbreakers med Jeff Lynne og Dhani Harrison. I 2005, spilte Rilo Kiley-vokalist Jenny Lewis og The Watson Twins inn en versjon for deres album, *Rabbit Fur Coat* sammen med Ben Gibbard (fra Death Cab for Cutie), Conor Oberst (fra Bright Eyes) og M. Ward.

På Tom Petty and the Heartbreakers turné i 2006, i forbindelse med Pettys soloutgivelse "Highway Companion", spilte bandet sangen. Petty sang mesteparten av vokalen, bandmedlem Scott Thurston sang Roy Orbisons del.

Referanser
----------

1. ↑  Handle With Care by The Traveling Wilburys Songfacts
2. ↑  australian-charts.com - Traveling Wilburys - Handle With Care

| * v
* d
* r
Traveling Wilburys |
| --- |
| Medlemmer | **George Harrison**· **Jeff Lynne**· **Tom Petty**· **Bob Dylan**· **Roy Orbison** |
| Studioalbum | *Traveling Wilburys Vol. 1*  **·** *Traveling Wilburys Vol. 3* |
| Samlealbum | *The Traveling Wilburys Collection* |
| Veldedighetsalbum | *Nobody’s Child: Romanian Angel Appeal* |
| Singler | *«Handle with Care»*  **·** *«End of the Line»*  **·** *«Nobody's Child»*  **·** *«She’s My Baby»*  **·** *«Wilbury Twist»* |
| Relaterte artikler | Jim Keltner  **·** Dhani Harrison  **·** *Full Moon Fever* |

|  |  |
| --- | --- |
| Oppslagsverk/autoritetsdata | MusicBrainz
 |
**Trond Okkelmo** (født 8. mai 1944 i Narvik) er en norsk kulturadministrator og Høyre-politiker. Han var administrerende direktør i Oslo-Filharmonien årene 1985–2002.

Liv og virke
------------

Trond Okkelmo er født og oppvokst i Narvik. I 1965 begynte han på studier i statsvitenskap, sosiologi og offentlig rett ved Universitetet i Oslo. Etter studiene jobbet han en periode som konsulent i Lønns- og prisdepratementet der jan hadde det daglige ansvar for saksbehandleroplæring for tjenestemenn juten høyere utdannelse. Han undervuste i statskunnskap. Videre var han daglig leder for det som den gang var statens lederopplæring gjennom de såkalte Grankursene for høyere tjenestemenn.. En interesse for politikk ble vakt allerede som femtenåring i Narvik, og i 12 år, fra 1971 til 1983, satt han i Oslo bystyre for Høyre. Han har vært kommunalrådsekretær for samferdsel i Oslo kommune og konsule og folkevalt overformynder i Oslont hos Finansrådmannen. Bernt H. Lund) Han var saksbehandler for innføringen av det nye politiske styringssystemet i Oslo (byrådssystemet), som ble iverksatt i 1985. 

Som politiker var han nestleder i A/S Oslo Sporbeiers styre, nestleder i Kommunikasjonsutvalget, medlem av byggekomiteen for by- og forstadsbaner i Oslo (T-banen) samt folkevalgt overformunder i Oslo. Han var også valgkampsekretær fot Oslo Høyre ved stortingsvalget i 1969. 

Han har vært styreleder i Norsk Barokkorkester og i Ensemble Allegria og i Samtidsmusikkfestivalen Ultima. Han har også sittet i styret for Dronning Sonja Musikkonkurranse, Han er stremedlem i Klassisk og arbeidende sekretær for Nationaltheatrets Venner. 

Fra 1976 var han i en årrekke ukentlig musikkommentator i avisen Dagens Næringsliv. 

I perioden 1985–2002 var Okkelmo administrerende direktør i Oslo-Filharmonien. Dette var i perioden til sjefdirigenten Mariss Jansons (1979–2002), som gjorde orkesteret verdenskjent gjennom en rekke plateinnspillinger og turnéer, og også en periode der orkestermusikerantallet vokste fra 96 til 108 heltidsstillinger

I 2002 ble Okkelmo spesialrådgiver i Norsk teater- og orkesterforening (NTO) der han også var direktør i to år.

Trond Okkelmo er far til Magnus Okkelmo.

Referanser
----------

1. 1 2  Nestande, Per S. red. (2000). *Oversyn over slekta Nestande frå Lesja 2000 : The Nestande family from Lesja 2000*. Oslo: [P.S. Nestande]. s. 203. ISBN 8299572304.
2. ↑  Sponberg, Ole Martin (19. juli 1986). «Oppveksten i Narvik årsaken til min karriere». Fremover. s. 16.
3. ↑  «Okkelmo spesialrådgiver». Aftenposten. 28. august 2002. s. 15.
**Laundroid** var en kombinert vaske- og klesbrettemaskin som skulle vaske, tørke, stryke og brette klær, for så å frakte dem til et integrert klesskap. Den ble markedsført som verdens første robot som kunne vaske og brette klær, og var planlagt å komme i salg i 2017 (senere justert til 2019).

I 2019 kunngjorde selskapet bak Laundroid, Seven Dreams, at de hadde gått konkurs.

Ytelse
------

Roboten var selvgående, og brettet klesvasken ved hjelp av bildegjenkjenning og robotarmer. Brettingen tok omtrent 3 til 10 minutter for ett enkelt plagg, eller over natten for en hel klesvask.

Historie
--------

I 2015 ble Laundroid vist frem på forbrukerelektronikk-utstillingen CEATEC i Tokyo, Japan. Den hadde blitt utviklet i samarbeid mellom selskapene Daiwa House, Panasonic og Seven Dreamers. I november 2016 annonserte Seven Dreamers at de hadde fått sikret ytterligere 60 millioner dollar i en finansiering ledet av Panasonic Corp. Daiwa House Industry Co. og SBI Investment Co.

De første maskinene ville bare være i stand til å brette klærne, men det endelige produktet som var planlagt å komme i salg i 2019 skulle være et fullverdig system som kunne vaske, tørke og brette klær.

Den 23. april 2019 annonserte Seven Dreamers at de hadde gått konkurs. De hadde da 20 millioner dollar i gjeld til 200 kreditorer ifølge Teikoku Databank.

Se også
-------

* FoldiMate, en annen klesbrettemaskin
* Smarthus

Referanser
----------

1. ↑  Meet 'Laundroid' — the world's first laundry folding robot
2. ↑  «Laundroid Laundry-Folding Robot Maker Raises $60M». Robotics Trend. Arkivert fra originalen 29. september 2022. Besøkt 28. august 2021.
3. ↑  Craine, Tatiana. «Laundroid, the Laundry-Folding Robot, Is Your New Favorite Time-Saving Invention». Inverse.
4. ↑  Heater, Brian. «And Then There’s Laundroid, The Laundry Folding Robot». Tech Times.
5. ↑  McGrath, Jenny. «Laundry-folding robot may take hours, but at least you don’t have to fold laundry». Digital Trends.
6. ↑  Lee, Dami. «The company behind the $16,000 AI-powered laundry-folding robot has filed for bankruptcy». Besøkt 7. august 2019.
**Lunokhod 2** (**«Лунохо́д-2»** - 8ЕЛ № 204) var et sovjetisk ubemannet månefartøy skutt opp fra Bajkonur kosmodrom og landsatt på månen den 15. januar 1973. Lunokhod 2 og dens landefartøy Luna 21 ble skutt opp med en Protonrakett den 8. januar 1973. Fartøyet ble fjernstyrt fra jorden og i den tiden den rullet rundt på månen tok den 86 høyoppløste panoramabilder, 80.000 TV-bilder og kjørte en streknng på totalt 37 kilometer.

Oppdragets slutt
----------------

Den 4. juni 1973 ble det meddelt at oppdraget var slutt. Dette førte til spekulasjoner om at kontakten med fartøyet skulle ha blitt avbrutt allerede i midten av mai, eller att fartøyet ikke overleve den lange månenatten mellom slutten av mai og begynnelsen av juni.

Flere år senere fortalte Aleksander Basilevskij at fartøyets lokk den 9. mai 1973 hadde kommet opp mot en kratervegg, og at støv da kom på innsiden av det åpne lokket. Senere ble lokket stengt for å holde instrumenten varme i månenatten. Dette medførte at støvet havnet på det utstyret som avledet varme fra fartøyet på månedagene. Følgende månedag steg fartøyets indre temperatur så høyt over det normale at utstyret til slutt sluttet å fungere.

Eksterne lenker
---------------

* (en) Lunokhod-2 – kategori av bilder, video eller lyd på Commons Rediger på Wikidata
* Zarya - Lunokhod 2 kronologi Arkivert 29. mars 2019 hos Wayback Machine.
* Don P. Mitchells katalog over sovjetiske månebilder med mange fra Lunokhod 2
* Lunokhod 2-informasjon
* Lunokhod 2 panoramic images
* Lunokhod 2 in space museum - 360 degree panoramic image
**Køge Boldklub** (**Køge BK**) er en dansk fotballklubb i Køge i Region Sjælland. Klubben har inngått en samarbeidsavtale med Herfølge Boldklub, og heter nå HB Køge. Dette samarbeidet omfatter førstelag, U19 og U17.

Ny struktur i 2009
------------------

Køge BK ble 6. februar 2009 suspendert fra 1. divisjon. Oppnådde resultater ble beholdt, men lagets resterende femten kamper våren 2009 ble satt til resultat 0-3 og klubben rykket ned to divisjoner, det vil si at de plassert i Sjællandsserien.

Herfølge Boldklub og Køge Boldklub har flere ganger forsøkt å få etablert et samarbeid og den 14. mars 2009 ble avtalen godkjent av DBU med virkning fra 1. juli 2009. Sammenslåingen betyr at de to klubbenes førstelag ble samlet i HB Køge. Det nye laget erstattet den best plasserte av de to klubbene ved starten av sesongen 2009-10.
Samarbeidet omfatter videre U19 og U17. 

Ingen andre lag i de to klubbene ble direkte berørt av sammenslåingen, men fortsatte som før. Det ble forutsatt at det ble etablert et tettere samarbeid mellom Herfølge BK og Køge BK angående talentutvikling for årgangene fra U15 og under.

Referanser
----------

1. ↑  Kilde: DBU suspenderer Køge Boldklub Arkivert 7. februar 2009 hos Wayback Machine. (TV2 Sporten)

Eksterne lenker
---------------

* Køge BKs offisielle hjemmeside
* www.koge-boldklub.dk/html.asp?key=historie[*død lenke*]
* www.koge-boldklub.dk/html.asp?id=1365[*død lenke*]

| * v
* d
* r
Dansk 1. divisjon 2023–2024 |
| --- |
|  | 
* AaB
* B.93
* Fredericia
* Helsingør
* Hillerød
* Hobro
* Horsens
* Kolding
* Køge
* Næstved
* SønderjyskE
* Vendsyssel

 | Danmarks flagg |

Portal: Danmark
Kalvåg ved Frøysjøen i Bremanger
**Frøysjøen** er en fjord i Bremanger og Kinn kommuner i Vestland. Den er 35 kilometer lang, og ligger sør for Bremangerlandet og øya Frøya, som den er oppkalt etter.

Fjorden har innløp fra Norskehavet mellom Frøyskjera i nord og øya Hovden i sør. Innenfor Frøyskjera ligger Frøya og tettstedet Kalvåg på sørsida. Herfra går fylkesvei 616 over til Smørhamnsøy og Smørhamn, hvor det var fergeforbindelse over fjorden til Kjelkenes i Midtgulen. Ferga fra Smørhamn til Kjelkenes er erstattet med tunnel under Skatestraumen til Rugsundøy. Frøysjøen fortsetter mot nordøst på sørsida av Bremangerlandet. På sørsida går fjorden Gulen mot sørøst, med de tre fjordarmene Nordgulen, Midtgulen og Sørgulen. 

Sidefjorden Berlepollen går nordover på Bremangerlandet, og litt lenger inn i fjorden på sørsida ligger Hennøya og bygda med samme navn på fastlandet like ved. Litt lenger inn, fremdeles på sørsida av fjorden, går Vingepollen mot øst inn til Vingen. Frøysjøen snur nå mot nord på østsida av Bremangerlandet, og munner ut i Skatestraumen ved det 860 meter høye fjellet Hornelen, som stuper rett ned i fjorden nedanfor. Fra bygda Lofnes på østsida går fjordarmen Bortnepollen inn til bygda Bortnen.

Referanser
----------

1. ↑  Frøysjøen på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |